title: Mohammed VI Maroko
text: Mohammed VI (en arabeg Maroko : محمد السادس, en berbereg Maroko : ⵎⵓⵃⵎⵎⴷ ⵡⵉⵙⵙ ⵚⴹⵉⵚ), ganet d'an 21 a viz Eost 1963 e Rabat (Maroko), eo 23 monark dinastiezh an Alaouited, hag an trede o tougen titl roue Maroko, abaoe an 23 a viz Gouere 1999.D'an oad a 36 vloaz e teuas war an tron, war-lerc'h e dad Hasan II, roue ar vro etre 1961 ha 1999. D'an 21 a viz Meurzh 2002 e timezas gant Salma Bennani. Daou vugel o deus : Moulay (priñs) Hasan ganet e 2003, ha Lalla (priñsez) Khadija ganet e 2007. Torret e vije bet o eured e 2018 hervez meur a gazetenn.
  
  Dindan e ren e oa bet adreizhet kod ar familh e 2004. Goude an Nevez-amzer arab e 2011 e voe cheñchet ar Vonreizh gantañ hag aozet ur referendum d'an 11 a viz Gouere hag a savas a-du gant an adreizh. 
  
  Diskuliet e voe e 2010 gant WikiLeaks ez eus goubrenerezh e lez ar roue, hervez telegramoù diplomatek gant diplomated stadunanat o chom er vro. Pempvet monark pinvidikañ ar bed eo hervez ar gelaouenn Forbes.
  
  Ganedigezhioù 1963
  Tud Maroko
  Kroaz-veur_al_Lejion_a_enor_Bro-C'hall
  Rouaned